Arthur Ashe

Arthur Ashe (* 10. júl 1943, Richmond, Virgínia, USA – † 6. február 1993, New York) bol americký tenista. 

Počas svojej kariéry vyhral tri grandslamové turnaje (chýbal mu iba titul z French Open, kde sa najďalej dostal do štvrťfinále). V roku 1963 bol prvým tenistom tmavej pleti, ktorý nastúpil za davis-cupový tím USA. Arthur Ashe bol jedným z iniciátorov založenia Asociácia profesionálnych tenistov (ATP).

V roku 1968 po víťazstve na US Open mu z dôvodu farby pleti nebol umožnený vstup do Juhoafrickej republiky na tam usporiadaný medzinárodný turnaj. To viedlo k jeho veľmi silnej angažovanosti v boji proti apartheidu a vôbec všetkým formám útlaku černochov. V súvislosti s touto angažovanosťou bol neskôr dvakrát zatknutý na demonštráciách v roku 1985 a 1992.

Počas svojej kariéry Arthur Ashe vyhral 33 turnajov ATP v dvojhre, z toho najvýznamnejšie sú jeho grandslamové víťazstva:
 1968 – US Open
 1970 – Australian Open
 1975 – Wimbledon

Zomrel vo veku 49 rokov na zápal pľúc, komplikáciu spojenú s AIDS.

 Iné projekty 

 Externé odkazy 
 ATP Profil

Kategória:Tenisti USA
Kategória:Víťazi Australian Open
Kategória:Víťazi Wimbledonu
Kategória:Víťazi US Open
Kategória:Tenisti afroamerického pôvodu
Kategória:Medzinárodná tenisová sieň slávy
Kategória:Osobnosti USA afroamerického pôvodu
Kategória:Osobnosti z Richmondu (Virgínia)
Kategória:Úmrtia na pneumóniu